1905. évi október 18 áról és november 1-éről. 
91 
a kellő számú ápolószemélyzet, a létszám és forgalom pedig sokkal 
nagyobb itt, mint ott, az anyag mineműsége kór alakok, társadalmi 
állás kor stb. szempontjából is természetesen egészen más. 
A jelenlegi viszonyok szerint tehát sem az izoláló szobák 
rendszere, sem a gyógyszerek alkalmazása az intézetben tel- 
jesen ki nem zárható. 
Ötödik ülés 1905. október 18-á n. 
Elnök: Dr. Pávai-Vaj na Gábor, kir. tan. Jegyző: Dr. 
H a r d t m u t h Károly. 
Elnök örömmel üdvözli a szép számban megjelent tag- 
társakat, egyúttal arra kéri azokat, hogy mennél gyakrabban 
látogassanak el az orvosi ülésekre és hogy előadásokkal, beteg- 
bemutatásokkal emeljék az egyesület szellemi színvonalát. 
Vendégekül megjelentek : Dr. Hottinger és Dr. Vácz 
orvos urak. Elnök fájdalmas szavakban emlékszik meg 
Dr. Stromszky Ármin, mindnyájunk által igen tisztelt és szeretett 
tagtársunk elhunytáról. Indítványozza, hogy 1) az elhunyt özve- 
gyének jegyzőkönyvi kivonat alakjában fejezzük ki részvétünket; 
2) testLiletileg jelenjünk meg leendő temetésén; 3) Koszorút 
helyezzen az egylet az ő sírjára. 
Dr. Dobrovits Mátyás, mint az elhúnytnak közeli barátja 
engedelmet kér, hogy Dr. Stromszky sírjánál néhány búcsúztató 
szót mondhasson. Valamennyi indítvány egyhangúlag elfogad- 
tatik. 
Tárgysorozat. Dr. Velits Dezső megtartja előre be- 
adott előadását: »15 év tapasztalata 116 ovarialis daganat ope- 
rálása körül.« A terjedelmes előadás megjelent a »Gynaecolo- 
giában«. 
Hatodik ülés 1905. november 1-én. 
Elnök: Dr. Velits Dezső. Jegyző: Dr. Limbacher Rezső. 
A múlt ülés jegyzőkönyvének felolvasá.sa s hitelesítése 
után Dr. Fischer Jakab egyleti titkár felkéri a jegyzőket, hogy 
sürgessék meg a felolvasókat, illetve előadókat, miszerint 
autoreferatumaikat pontosan szolgáltassák át. 
Dr. Kovács Lajos vetített fényképekkel illusztrált elő- 
adást tart a ,, d e m e n t i a p r a e c o x“-ról. 
